የዓለም የደረጃዎች ቀን ተከበረ
የዓለም የደረጃዎች ቀን በዛሬው ዕለት በአዲስ አበባ ተከበረ፡፡የዓለም የደረጃዎች ቀንን በየዓመቱ የዓለም አቀፍ የደረጃዎች ድርጅት፣ ዓለም አቀፍ የኤሌክትሮ ቴክኒካል ኮሚሽን እና ዓለም አቀፍ የቴሌኮሚዩኒኬሽን ሕብረት አባል የሆኑ ብሄራዊ ድርጅቶች የሚገኙባቸው አገሮች ሁሉ በተለያዩ ዝግጅቶች ያከብሩታል፡፡የአምራች፣ አገልግሎት ሰጪዎችና፣ የአስፈፃሚ አካላት እና ዋና ሥራ አስፈፃሚዎች ቀኑን ለማክበር በተዘጋጀው የምክክር መድረክ ታድመዋል፡፡በኢትዮጵያ የምርትና አገልግሎት ጥራትና ደረጃን የሚያስጠብቅና ተወዳዳሪነትን የማሳደግ ስራው ውጤታማ አለመሆኑን የመድረኩ ተሳታፊዎች ገልጸዋል፡፡የግንዛቤ እጥረት፣ ደረጃዎችን የማስተግበር አቅም ማነስ፣ የቁጥጥር ሥርዓቱ ደካማ መሆን እና የፖሊሲ ትስስር አለመኖሩ የዘርፉ እድገት ዋና ዋና ችግሮች እንደሆኑ ነው በምክክር መድረኩ ላይ የተጠቆመው።ዓለም በምትገኝበት 4ኛው የኢንዱስትሪ አብዮት ዘመን አለም አቀፍ ደረጃውን የጠበቀ ምርትና አገልግሎት ማቅረብ ካልተቻለ የገበያ ተወዳዳሪነትን ያሳጣል ተብሏል።ለዘርፉ እድገትም ሁሉም ባለድርሻ አካላት በትብብር እንዲሰሩ ተጠይቋል።በዓሉ “የቪዲዮ ደረጃዎች ዓለም አቀፍ መድረክን የይፈጥራሉ!” በሚል መሪ ቃል በኢትዮጵያ ለ23 ጊዜ በዓለም አቀፍ ደረጃ ደግሞ ለ50 ጊዜ ተከብሯል፡፡